CELEX: 62019CN0297
Language: lt
Date: 2019-04-11 00:00:00
Title: Byla C-297/19: 2019 m. balandžio 11 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Naturschutzbund Deutschland — Landesverband Schleswig-Holstein e.V./Kreis Nordfriesland

8.7.2019   
            
            
               LT
            
            
               Europos Sąjungos oficialusis leidinys
            
            
               C 230/21
            
         
      2019 m. balandžio 11 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Naturschutzbund Deutschland — Landesverband Schleswig-Holstein e.V./Kreis Nordfriesland
      (Byla C-297/19)
      (2019/C 230/26)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesverwaltungsgericht
      
      
         Šalys pagrindinėje byloje
      
      Pareiškėjas: Naturschutzbund Deutschland — Landesverband Schleswig-Holstein e.V.
      
         Atsakovas: Kreis Nordfriesland
      
         Trečiasis asmuo: Deich- und Hauptsielverband Eiderstedt, Körperschaft des öffentlichen Rechts
      
      
         Į bylą įstojęs asmuo: Vertreter des Bundesinteresses beim Bundesverwaltungsgericht
      
         Prejudiciniai klausimai
      
      
                  1.
               
               
                  
                              a)
                           
                           
                              Ar „tvarkymo“ sąvoka, kaip ji suprantama pagal 2004 m. balandžio 21 d. Europos Parlamento ir Tarybos direktyvos 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti) (toliau — Direktyva 2004/35) (1) I priedo 3 dalies antrą įtrauką, apima veiklas, neatsiejamai susijusias su tiesioginiu žemės naudojimu derliui gauti?
                              Jeigu taip:
                           
                        
                              b)
                           
                           
                              Kokiomis sąlygomis tvarkymas, apibūdintas buveinės aprašuose arba tiksliniuose dokumentuose, laikytinas „įprastu“, kaip tai suprantama pagal Direktyvą 2004/35?
                           
                        
                              c)
                           
                           
                              Kokie laiko kriterijai taikomi atsakant į klausimą, ar tvarkymas atitinka tvarkymą, kurį „prieš tai“ vykdė savininkai arba subjektai, kaip tai suprantama pagal Direktyvą 2004/35?
                           
                        
                              d)
                           
                           
                              Ar atsakymo į klausimą, ar tvarkymas atitinka tvarkymą, kurį „prieš tai“ vykdė savininkai arba subjektai, kaip tai suprantama pagal Direktyvą 2004/35, nereikia sieti su buveinės aprašais arba tiksliniais dokumentais?
                           
                        
            
                  2.
               
               
                  Ar veikla, vykdoma viešojo intereso tikslais pagal įstatymu deleguotas funkcijas, yra „profesinė veikla“, kaip ji apibrėžiama Direktyvos 2004/35 2 straipsnio 7 punkte?
               
            
         (1)  OL L 143, 2004, p. 56; 2004 m. specialusis leidimas lietuvių k., 15 sk., 8 t., p. 357.